Document ID: 32009D0304

ROZHODNUTIE KOMISIE
z 30. marca 2009,
ktorým sa vymenúva dvanásť členov Európskeho poradného výboru pre štatistiku
(Text s významom pre EHP)
(2009/304/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Európskeho parlamentu a Rady č. 234/2008/ES z 11. marca 2008, ktorým sa zriaďuje Európsky poradný výbor pre štatistiku, a ktorým sa zrušuje rozhodnutie Rady 91/116/EHS (1), a najmä na jeho článok 4 ods. 1 písm. a),
po porade s Radou,
po porade s Európskym parlamentom,
keďže:
(1)
Európsky poradný výbor pre štatistiku sa skladá z 24 členov.
(2)
Podľa článku 4 ods. 1 rozhodnutia č. 234/2008/ES Komisia po porade s Európskym parlamentom a Radou vymenúva dvanásť členov.
(3)
Členské štáty poskytli Komisii zoznam kandidátov s príslušnou kvalifikáciou v oblasti štatistiky.
(4)
Pri vymenúvaní týchto dvanástich členov sa Komisia snaží zabezpečiť, aby rovnako zastupovali užívateľov, respondentov a ďalšie subjekty zainteresované v oblasti štatistiky Spoločenstva (vrátane vedeckej komunity, sociálnych partnerov a občianskej spoločnosti),
ROZHODLA TAKTO:
Článok 1
Za členov Európskeho poradného výboru pre štatistiku sa týmto na obdobie piatich rokov vymenúvajú osoby uvedené v prílohe.
Článok 2
Toto rozhodnutie nadobúda účinnosť dňom jeho prijatia.
V Bruseli 30. marca 2009

Labels: 10
15
19